Република БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 09

от заседание на Комисия ”Професионална квалификация и 
информационни технологии”,
проведено на 03.07.2023 г.

Днес, 03.07.2023 г. /понеделник/, от 10:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОЯН НОВАНСКИ 
ГЕРГАНА МУТАФОВА 
ДАНИЕЛА МАРЧЕВА
СВЕТЛАНА БОШНАКОВА 
СЕВДАЛИН МАВРОВ  

Тодор Събчев – директор на дирекция „ИТСС“, Мирослава Чирпъкова – началник отдел „ЕИСС“ в дирекция „ИТСС“, Анелия Чомакова – началник отдел „ИО“ в дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

ПО ДНЕВНИЯ РЕД

1. ОТНОСНО: Сигнал – предложение от съдия Милен Василев относно проблеми с новата версия на Единния портал за електронно правосъдие  и допълнение на сигнал относно невъзможност за електронно връчване чрез ЕПЕП и ЕИСС.

Комисия „Професионална квалификация и
информационни технологии”
Р Е Ш И :

1.1. Изпраща сигнал – предложение от съдия Милен Василев относно проблеми с новата версия на Единния портал за електронно правосъдие  и допълнение на сигнал относно невъзможност за електронно връчване чрез ЕПЕП и ЕИСС на “Информационно обслужване“ АД за становище по поставените въпроси.

2. ОТНОСНО: Писмо от главен секретар на Министерство на електронното управление относно напредък по изпълнение на Актуализирана стратегия за развитие на електронното управление в Република България 2019 г. – 2025 г. и Актуализирана пътна карта за изпълнение на Актуализирананта стратегия за развитие на електронното управление в Република България за периода 2019 – 2023 г.

Комисия „Професионална квалификация и
информационни технологии”
Р Е Ш И :

2.1. Одобрява изготвената от дирекция „ИТСС” информация относно напредъка по изпълнение на Актуализирана стратегия за развитие на електронното управление в Република България 2019 г. – 2025 г. и Актуализирана пътна карта за изпълнение на Актуализирананта стратегия за развитие на електронното управление в Република България за периода 2019 – 2023 г.

2.2. Изпраща изготвената информация по т.2.1 на главния секретар на Министерство на електронното управление

           3. ОТНОСНО: Писмо от министъра на правосъдието с искане за предприемане на действия във връзка с безвъзмездното предоставяне на активи, придобити в изпълнение на проект BG05SFOP001-3.001-0019- СО1/03.10.2017 г. „Изграждане на средства за видеоконферентни връзки и тяхното използване във фазите на досъдебно и съдебно производство, вкл. и при трансграничното сътрудничество в правораздаването“.

Комисия „Професионална квалификация и
информационни технологии”
Р Е Ш И :

3.1. Да се изпрати писмо до министъра на правосъдието със запитване относно осигурената поддръжка на системата и активите, придобити в изпълнение на проект „Изграждане на средства за видеоконферентни връзки и тяхното използване във фазите на досъдебно и съдебно производство, вкл. и при трансграничното сътрудничество в правораздаването“.

3.2. Комисията ще се произнесе относно предоставянето на активите, след получаване на отговор по т.3.1.

Комисията обединява разглеждането на т.4 и т.5

4. ОТНОСНО: Доклад от директора на дирекция „Международна дейност и протокол“ в АВСС относно писмо от Министерството на правосъдието във връзка с протокол и презентация от Осмото заседание, проведено онлайн на 11 май 2023 г., на Комитета за сътрудничество между съдилищата и държавите членки по граждански или търговски въпроси (събиране на доказателства) Регламент 2020/1783 и Комитета по връчване в държавите членки на съдебни и извънсъдебни документи по граждански и търговски дела (връчване на документи) Регламент 2020/1784.

5. ОТНОСНО: Писмо от Министерство на правосъдието относно осигуряване на условия за функциониране на децентрализирана информационна система с оглед изпълнение на задълженията на Република България по Регламент (ЕС) 2020/1783 и Регламент (ЕС) 2020/1784.

Комисия „Професионална квалификация и
информационни технологии”
Р Е Ш И :

4.1. Възлага на отдел “Единна информационна система на съдилищата“ в дирекция „ИТСС“ в администрацията на ВСС, под ръководството на Мирослава Чирпъкова - началник отдел „ЕИСС“ да организира провеждане на работна среща между Министерство на правосъдието, националните лица за контакт на Националната съдебна мрежа по граждански и търговски дела в Република България, членове на Комисия „Професионална квалификация и информационни технологии“ към Пленума на Висшия съдебен съвет и експерти от дирекция „Информационни технологии и съдебна статистика“ в АВСС. Датата и часът на работната среща ще бъдат допълнително уточнени, съобразно ангажираността на участниците.

4.2. Изпраща решението, ведно с цялата документация на Министерство на правосъдието, националните лица за контакт на Националната съдебна мрежа по граждански и търговски дела в Република България.

6. ОТНОСНО: Писмо от Министерство на правосъдието за предоставяне на отговори по въпросник на Европейската комисия за ефективност на правосъдието на Съвета на Европа (CEPEJ), цикъл 2022-2024 г.

Комисия „Професионална квалификация и
информационни технологии”
Р Е Ш И :

6.1. Одобрява подготвените от експертите в дирекция „ИТСС” отговори на въпросник на Европейската комисия за ефективност на правосъдието на Съвета на Европа (CEPEJ) по въпросите от компетентност на Комисия „Професионална квалификация и информационни технологии“ към Пленума на ВСС. 
6.2. Изпраща решението на дирекция „Международна дейност и протокол” в АВСС, по компетентност.

7. ОТНОСНО:  Искане от административния ръководител – Председател на Софийски градски съд за осигуряване на средства за закупуване на 5 бр. софтуерни лицензи.

Комисия „Професионална квалификация и
информационни технологии”
Р Е Ш И :

7.1. Искането от административния ръководител – Председател на Софийски градски съд за осигуряване на средства за закупуване на 5 бр. софтуерни лицензи на обща стойност 6300,00 лв. с ДДС е целесъобразно, но не е неотложно.

7.2. Изпраща решението по т.7.1 на Комисия „Бюджет и финанси“ към Пленума на Висш съдебен съвет, по компетентност.

8. ОТНОСНО: Искане от и.ф. административен ръководител – Председател на Районен съд Враца за осигуряване на средства за закупуване на звукозаписна и информационни системи за три зали.

Комисия „Професионална квалификация и
информационни технологии”
Р Е Ш И :

8.1. Искането от и.ф. административен ръководител – Председател на Районен съд – Враца за осигуряване на средства за закупуване на звукозаписна техника и информационни системи на стойност 11109,00 лв. с ДДС е целесъобразно.

8.2. Изпраща решението по т.8.1, ведно с мотивиран доклад на Комисия „Бюджет и финанси“ към Пленума на Висш съдебен съвет, по компетентност.

9. ОТНОСНО: Искане от и.ф. административен ръководител – Председател на Районен съд Враца за осигуряване на средства за закупуване на правно – информационна система „Българско прецедентно право“.

Комисия „Професионална квалификация и
информационни технологии”
Р Е Ш И :

9.1. Искането от и.ф. административен ръководител – Председател на Районен съд – Враца за осигуряване на средства за закупуване на правно – информационна система „Българско прецедентно право“ e нецелесъобразно към настоящия момент.

9.2. Изпраща решението по т.9.1 на и.ф. административен ръководител – Председател на Районен съд – Враца, за сведение.

10. ОТНОСНО: Писмо от заместник-министър на правосъдието относно определяне на представители за участие в междуведомствена работна група.
Във връзка с поставения срок за определяне на представител за участие в междуведомствена работна група, на 28.06.2023 г. е изпратено писмо до заместник-министъра на правосъдието, поради което

Комисия „Професионална квалификация и
информационни технологии”
Р Е Ш И :

10.1. Приема за сведение изпратеното писмо до заместник-министър на правосъдието относно определяне на представител за участие в междуведомствена работна група.

11. ОТНОСНО: Извлечение от Протокол № 08 от 16.06.2023 г. от заседание на Комисия „Професионална квалификация и информационни технологии“ относно сигнал от адвокат Александър Кашъмов.
Предвид евентуалната промяна, касаеща формирането на Висшия съдебен съвет,

Комисия „Професионална квалификация и
информационни технологии”
Р Е Ш И :

11.1. Изпраща материалите по точката на Пленума на Висшия съдебен съвет, за обсъждане с оглед предприемане на действия.  

				ПРЕДСЕДАТЕЛ НА КОМИСИЯ 
”ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”: /п/

/КАЛИНА ЧАПКЪНОВА/

ЧЛЕНОВЕ:
			БОЯН НОВАНСКИ:  /п/
ГЕРГАНА МУТАФОВА: /п/
ДАНИЕЛА МАРЧЕВА: /п/
СВЕТЛАНА БОШНАКОВА: /п/
			СЕВДАЛИН МАВРОВ: /п/